L-ewwel f'sensiela ta' dibattiti bejn il-mexxejja tal-UE u l-MEPs dwar il-futur tal-Ewropa L-MEPs jilqgħu l-appell tal-Prim Ministru għal Unjoni aktar demokratika Dak li twiegħed fin negozjati dwar il-Brexit irid jiġi onorat Il-Prim Ministru tal-Irlanda Leo Varadkar nieda s-sensiela ta' dibattiti Futur tal-Ewropa bejn il-mexxejja tal-UE u l-MEPs nhar l-Erbgħa. Fil-bidu tad-dibattitu l-President tal-Parlament Ewropew qal "Insistejt, mill-jum li ġejt elett President sena ilu, dwar l-importanza li l-Ewropa toqrob lejn iċ-ċittadini. Huma qed jistennew li nipprovdu soluzzjonijiet biex jinħolqu l-impjiegi, jiġu ġestiti l-flussi migratorji u tissaħħaħ s-sigurtà u d-difiża. Dibattitu trasparenti bejn l-MEPs u l-mexxejja tal-UE jwitti t-triq għald-djalogu u l-fehim kruċjali li ser ikun ta' benefiċċju għaċ-ċittadini kollha Ewropej. Tali dibattiti jqiegħdu l-Parlament Ewropew fejn għandu jkun - fil-qofol tal-ħsieb dwar il-futur tal-Ewropa. Is-Sur Varadkar qal, "L-Ideal Ewropew dejjem kien ispirat minn spirtu ta' ottimiżmu u twemmin f'futur aħjar. Dak l-ideal ġie sfidat iżda ma tkissirx. Abbażi tas-suċċessi tal-passat, għandna aptit akbar biex niffaċċjaw l-isfidi tal-futur." Meta ppreżenta l-viżjoni tiegħu għall-futur tal-Ewropa, il-Prim Ministru enfasizza l-bżonn biex id-demokrazija fl-UE tittejjeb permezz ta' listi ta' votazzjoni pan-Ewropej, l-ikkompletar tal-Unjoni Ekonomika u Monetarja u sforz akbar biex il-kumpanniji l-kbar iħalsu sehem ġust tat-taxxi. Huwa rringrazzja wkoll lill-MEPs tal-appoġġ u s-solidarjetà tagħhom lejn l-Irlanda matul in-negozjati dwar il-Brexit, u saħaq l-importanza li dak li twiegħed jiġi onorat. Maġġoranza kbira ħafna tal-mexxejja tal-gruppi politiċi tal-Parlament laqgħu l-kliem tas-Sur Varadkar. Bosta qalu li, bħall-Irlanda fil-passat, l-UE għandha tadatta ruħha biex tiffaċċja l-isfidi l-ġodda għall-benefiċċju taċ-ċittadini kollha. L-MEPs tennew ukoll l-impenn tagħhom biex jappoġġaw lill-Irlanda fin-negozjati dwar il-Brexit biex il-ftehim tal-Ġimgħa l-Kbira jiġi rispettat. Għal aktar informazzjoni Futur tal-Ewropa: Top story Vidjo: siltiet mid-dibattitu Id-diskors tal-Prim Ministru Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF